Jana Fernández

**Jana Fernández Velasco** (listen<sup>ⓘ</sup>; yo o tshotsweng ka Tlhakole a le lesome le boferabobedi ka 2002) ke motshameki wa kgwele ya dinao e e porofeshionale wa moSpanish yo o tshamekang kwa morago fa gare wa setlhopha sa Liga F sa Barcelona.

## Tiro ya setlhopha
Fernández o tsholetswe kwa Martorell mo kgaolong ya Baix Llobregat kwa Province of Barcelona. O simolotse go ikatisetsa kgwele ya dinao kwa FC Barcelona kwa sekolong sa  *La Masia* ka 2014 a le dingwaga tse lesome le bobedi.

Fernández o simolotse tshameko ya gagwe ya Barcelona ka Ngwanatsele wa 2018 a le dingwaga tse lesome le borataro le dikgwedi tse ferangbongwe, fa a santse a tshamekela letlhakore la setlhopha seo la Juvenil-Cadet. O ne a nna yo monnye wa bobedi go tshamekela setlhopha seo morago ga FC Barcelona Femeni e diriwa porofeshionale ka 2015.

Ka selemo sa 2020 Fernández o ne a saena tumalano ya gagwe ya ntlha le setlhopha sa ntlha, ya ditlha tse tharo.

Ka Mopitlo wa 2021 a le lesome o ne a dira tshimololo ya gagwe ya ntlha ya UEFA Women's Champions League mo phenyong ya 5–0 kgatlhanong le setlhopha sa maDanish sa  Fortuna Hjørring. Barcelona e ne ya ya go fenya Champions League mo ngwageng o o e le la ntlha mo ditsong tsa bone. Fernández o ne a dira iponagatso tsa liki tse lesome le boratato mo setlheng se segolo sa gagwe sa ntlha, kgaisano e le yone Barcelona e neng ya e fenya. Ka Motsheganong a le masome a mabedi le bosupa ka 2021, Fernández a dira tshameko ya gagwe ya ntlha ya Copa de la Reina mo phenyong ya tse nne go lefela kgatlhanong le Madrid CFF. Barcelona e ne ya fenya Copa de la Reina ya 2021 ka Motsheganong a le masome a mararo mme ba feleletsa phenyo ya kopi tse tharo tsa kontinente.

Fernández o nositse nno ya gagwe ya ntlha ya Barcelona ka 2021 mo phenyong ya 9–1 kgatlhanong le Deportivo Alavés. Ka Tlhakole a le lesome le bone ka 2022 setlhopha se ne sa bega gore Fernández o ne a kgagogile mosiha wa cruciate ligament mo lengoleng la gagwe la moja ebile a tlaabo a dule setlha sotlhe sa 2021–22. O ne a fetsa setlha seo ka iponagatso tse lesome le boferabobedi le dino tse pedi.

## Tiro ya boditshabatshaba
Fernández o tshameketse ditlhopha tsotlhe tse di tlhomamisitsweng tsa banana tsa Spain tsa bosetshaba di akaretsa U17, U19 le U20.

E ne e le leloko la setlhopha sa setshaba sa Spain sa U17 se se neng sa fenya U-17 European Championship ka 2018. Ka go fenya U-17 Championship Spain e ne ya fetela ka tlhamalalo kwa sejaneng sa lefatshe sa U17 sa 2018. Fernández o ne a tshameka metshameko yotlhe mo setlhopheng sa Spain se se neng sa fenya kgaisano eo, e le sejana sa ntlha sa lefatshe se fenngwa ke basadi ba ko Spain mo maemong a dingwaga dipe.

## Dipalopalo tsa tiro

: *Go ema ka Mopitlo a le masome a mararo 2024*

## Ditlotla
**Barcelona**
* UEFA Women's Champions League: 2020–21, 2022–23, 2023–24
* Primera División: 2020–21, 2021–22, 2022–23, 2023–24
* Copa de la Reina: 2020–21, 2023–24
* Supercopa de España Femenina: 2019–20, 2021–22, 2022–23, 2023–24

**Spain U17**

* U-17 European Championship: 2018
* U-17 World Cup: 2018

## Metswedi


## External links

* Jana Fernández kwa La Liga
* Jana Fernández kwa FC Barcelona
* Jana Fernández kwa FC Barcelona players
* Jana Fernández kwa BDFutbol
* Jana Fernández kwa ESPN FC
* Jana Fernández kwa FBref.com
* Jana Fernández kwa Soccerway
* Jana Fernández kwa Txapeldunak (ka seSpanish)